Neuvoston asetus (ETY) N:o 1465/92, annettu 1 päivänä kesäkuuta 1992, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta kahdennentoista kerran



Virallinen lehti nro L 155 , 06/06/1992 s. 0001 - 0002

Suomenk. erityispainos Alue 4 Nide 4 s. 0089

Ruotsink. erityispainos Alue 4 Nide 4 s. 0089



NEUVOSTON ASETUS (ETY) N:o 1465/92, annettu 1 päivänä kesäkuuta 1992, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta kahdennentoista kerran EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83(), sellaisena kuin se on muutettuna Espanjan ja Portugalin liittymisasiakirjalla, ja erityisesti sen 11 artiklan, ottaa huomioon komission ehdotuksen, sekä katsoo, että asetuksen (ETY) N:o 3094/86() liitteessä I vahvistetaan 40 mm:n vähimmäissilmäkoko tietyille pelagisille lajeille ja Pandalus-suvun katkaravuille, lukuun ottamatta Pandalus montagui -lajia, sekä 80 mm:n vähimmäissilmäkoko kielikampelan (merianturan) kalastukseen alueilla 1 ja 2, lukuun ottamatta Skagerrakia ja Kattegatia, mainitun asetuksen mukaan näitä säännöksiä sovelletaan 1 päivästä kesäkuuta 1992, yhtäältä uusien troolin perien hankinnoissa on tapahtunut odottamattomia viivästymisiä ja toisaalta soveltamisen alkamispäivän siirtäminen hieman myöhemmäksi ei vaikuttaisi haitallisesti kyseisten kalavarojen säilymiseen, sen vuoksi olisi muutettava mainittua asetusta tämän osalta, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3094/86 liitteeseen I seuraavat kolme alaviitettä: i) alaviite 10 palstan "vähimmäissilmäkoko" luvun "80" yhteyteen, joka on sallitun kohdelajin "Kielikampela (meriantura) (Solea vulgaris)" ja alueiden 1 ja 2 kohdalla; i) alaviite 11 palstan "vähimmäissilmäkoko" luvun "40" yhteyteen, joka on seuraavien sallittujen kohdelajien: "Makrilli (Scomber scombrus), piikkimakrilli (Trachurus trachurus), silli (Clupea harengus), pelagiset pääjalkaiset, sardiini (Sardina pilchardus) ja mustakitaturska (Micromesistius poutassou)" ja alueiden 1 ja 2 kohdalla; iii) alaviite 12 palstan "vähimmäissilmäkoko" luvun "40" yhteyteen, joka on sallitun kohdelajin "Katkaravut (Pandalus-lajit paitsi Pandalus montagui)" ja alueiden 1 ja 2 kohdalla. Uusien alaviitteiden tekstit ovat seuraavat: "(10) 75 millimetrin silmäkoon käyttö on sallittu 31 päivään joulukuuta 1992 221 kW tai pienempitehoisille aluksille." "(11) 32 millimetrin silmäkoon käyttö on sallittu 31 päivään joulukuuta 1992." "(12) 30 millimetrin silmäkoon käyttö on sallittu 31 päivään joulukuuta 1992." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä kesäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 1 päivänä kesäkuuta 1992. Neuvoston puolesta Puheenjohtaja António COUTO DOS SANTOS () EYVL N:o L 24, 27.1.1983, s. 1. Asetus sellaisena kuin se on muutettuna Espanjan ja Portugalin liittymisasiakirjalla. () EYVL N:o L 288, 11.10.1986, s. 1. Asetus sellaisena kuin se on viimeksi muutettuna asetuksella (ETY) N:o 345/92 (EYVL N:o L 42, 18.2.1992, s. 15).